Талун Коми Республикаса Юралысь Вячеслав Гайзер индiс республикаса Веськöдлан котырö пырысьясöс.

Коми Республикаса Каналан Сöветкöд сöгласуйттöдз Коми Республикаса Юралысьöс вежысьяслысь могъяс олöмö пöртысьясöн индöма:

Чернов А.Л. – Коми Республикаса Юралысьöс Медводдза вежысь

Буров А.А. – Коми Республикаса Юралысьöс вежысь

Ромаданов К.Ю. – Коми Республикаса Юралысьöс вежысь

Стаханов В.В. – Коми Республикаса Юралысьöс вежысь

Тукмаков В.А. – Коми Республикаса Юралысьöс вежысь – Коми Республикалöн сьöм овмöсса министр

Сiдзжö Вячеслав Гайзер аслас решениеöн юклiс могъяссö Коми Республикаса Юралысьöс Медводдза вежысьлысь могъяс олöмö пöртысь да Коми Республикаса Юралысьöс вежысьяслысь могъяс олöмö пöртысьяс костын.

Чернов А.Л. – координируйтö Коми Республикаса олöмö пöртысь власьт органъяслысь уджсö öтувъя юалöмъяс серти, видзöдö, кыдзи збыльмöдсьö энергия да ресурсъяс видзтан öтувъя государственнöй политика, меставывса асвеськöдлан органъяскöд öтувъя удж, юöртан политика, политическöй ютыръяскöд, профсоюзнöй да мукöд общественнöй организациякöд да öтувкöд удж.

Буров А.А. – координируйтö Коми Республика мутасын инвестиционнöй балаяс збыльмöдöм кузя удж;

Ромаданов К.Ю. – координируйтö Коми Республикаса олöмö пöртысь власьт органъяслысь уджсö олöм могмöдан юалöмъяс кузя, видзöдö налöн удж бöрся, сетö тшöктöмъяс оланiн политика, коммунальнöй овмöс кузя, электрическöй да шоныд энергия вылö тарифъяс государствосянь ладмöдöмын;

Стаханов В.В. – координируйтö Коми Республикаса олöмö пöртысь власьт органъяслысь уджсö йöзлы отсöг сетöмын;

Тукмаков В.А. – координируйтö Коми Республикаса олöмö пöртысь власьт органъяслысь уджсö экономикаын.

Коми Республикалöн олöмö пöртысь власьт органъясса юрнуöдысьяс:

Бордюг Я.С. – Коми Республикаса йöзлысь дзоньвидзалун видзан министр

Габушева Г.И. – Коми Республикалöн национальнöй политикаса министр

Коробов В.И. – Коми Республикалöн культураса министр

Лисин Ю.В. – Коми Республикаса вöр-ва озырлун да гöгöртас видзан министр

Опарина Л.О. – Коми Республикаса Юралысьлöн да Коми Республикаса Веськöдлан котырлöн Администрацияса Юрнуöдысь

Семяшкин И.В.- Коми Республикаса йöзлы отсöг сетан агентстволöн юрнуöдысь

Шарков В.В. – Коми Республикаса йöзöс велöдан министр

Шеремет А.И. – Коми Республикаса экономика сöвмöдан министр

Фридман А.В.- Коми Республикалöн промышленносьтса да энергетикаса министр

Чечёткин С.Л.- Коми Республикаса видз-му овмöс да сёян-юан министр

Коми Республикалöн вöр комитетса юрнуöдысьöн индöма В.М.Осиповöс.

Олöмö пöртысь федеральнöй власьт органкöд сöгласуйттöдз Коми Республикалöн тариф службаса юрнуöдысьлысь могъяс олöмö пöртысьöн индöма И.Е.Перваковöс.

Выль юрнуöдысьясöс индытöдз Коми Республикалöн эмбур агентствоса юрнуöдысьлысь могъяс олöмö пöртысьöн индöма В.В.Ивановöс, Коми Республикалöн мортöс ёнмöдан да спорт агентствоса юрнуöдысьлысь могъяс олöмö пöртысьöн – Е.Г.Кокаревöс.

Мукö­д Службаса да Агентствоса, а сiдзжö Коми Республикалöн государственнöй органъясса юрнуöдысьяс кутасны уджавны вöвлöм чинъясын.

Коми Республикаса олöмö пöртысь власьт органъяслысь удж бурмöдöм могысь Коми Республикаса Юралысь Вячеслав Гайзер тшöктiс Коми Республикаса Юралысьлöн да Коми Республикаса Веськöдлан котырлöн Администрацияса Юрнуöдысь Лилия Опариналы вежонöн дасьтыны да сетны республикаса Юралысьлы Коми Республикаса Юралысьлöн да Коми Республикаса Веськöдлан котырлöн Администрациялысь удж выльног котыртöм да бурмöдöм кузя вöзйöмъяс.